Елбасы: НУ түлектері - Отанымызда да, шетелде де сұранысқа ие мамандар
DATE: 12:56, 31 Мамыр 2019 | GMT +5
TITLE: Елбасы: НУ түлектері - Отанымызда да, шетелде де сұранысқа ие мамандар
URL: https://kaz.inform.kz/news/elbasy-nu-tulekteri-otanymyzda-da-shetelde-de-suranyska-ie-mamandar_a3532639/
META: DATE: 12:56, 31 Мамыр 2019 | GMT +5
TOTAL WORDS: 232
AUTHOR(S):
TEXT: «Оқу - инемен құдық қазғандай шаруа. Бүгін оқу бітіріп жатқан 900-ден астам студенттің 565-і бакалавриат бағдарламасы бойынша оқу бітіруде. Сондай-ақ, 403-і магистратураны бітірді. 20 студент докторантураны аяқтады. Өткен жылдардың ішінде университет қабырғасынан 2, 6 мың студент түлеп ұшқан болатын. Университеттің түлектері - бәсекеге қабілетті мамандар, Отанымызда да, шетелде де сұранысқа ие ақыл иесі деп білемін. Бакалавриат бойынша оқу бітірген студенттердің 40 пайызы әлемнің үздік жооларынан шақырту алып, ары қарай білімін шыңдауға бекініп отыр. Алайда олар PhD бағдарламасы аяқталғаннан кейін Отанына оралып, ел үшін еңбек етуі керек. Бұл әділеттік қой - дұрыс па? Түлектердің жартысы қазіргі таңда экономиканың әртүрлі салаларында табысты түрде еңбек етуде. Алдағы уақытта шетелге кеткен түлектеріміз толағай біліммен елге еңбегін сіңіреді деген үміттемін», - деді Елбасы Назарбаев Университетінде өткен оқу бітіру рәсімінде. Нұрсұлтан Назарбаев НУ түлектері осыған дейін 30 стартап пен бизнесжоба ойлап тапқанын тілге тиек етті. «Басқа адамдар үшін жұмыс орындарын ашты. Өткен жылы Бостонда Ғылым және технология мектебінің студенттік командасы алтын медаль иеленді. Гендік-инженерлік көліктер халықаралық байқауында «Елістік» атты университет қызметкерінің жобасын коммерциализациялау тұрғысында ерекше атап өтуге болады. Бұл - жер бөлінісін нақты бере алатын интеграцияланған платформа. Бізге ол аса қажет», - деді ол. Еске сала кетсек, Назарбаев Университетінде салтанатты түрде V оқу бітіру рәсімі өтіп жатыр. Биыл аталмыш университеттегі түлектер саны - 963 студент. Оның ішінде 565 студент бакалавриат бағдарламасы бойынша, 378 студент магистратура бағдарламасы, 14-і - медицина докторы және 6 студент докторантура бағдарламасы бойынша оқу бітіруде
